
[image: image1.png]



GRADONAČELNIK
KLASA: 363-01/20-01/49
URBROJ: 2175/ 01-03-20-1
Sinj,  20.   listopada  2020. godine



Na temelju članka 48. Zakona o lokalnoj i područnoj ( regionalnoj) samoupravi (NN br.: 33/01,  60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15 i 123/17), članka 53. Statuta Grada Sinja („Službeni glasnik Grada Sinja“, br.:  10/09, 02/13 i 02/18), članka 4. Odluke o davanju u zakup javnih površina i neizgrađenog građevinskog zemljišta u vlasništvu Grada Sinja za postavljanje kioska, štekata, štandova, pokretnih naprava i dr. („Službeni glasnik Grada Sinja“, br.: 03/12 i 06/15), Gradonačelnica Grada Sinja, Kristina Križanac, struč spec. oec., dana  20.  listopada  2020. godine,  donijela je 

ZAKLJUČAK
o raspisivanju javnog natječaja za davanje u zakup kućica u vlasništvu Grada Sinja, za obavljanje ugostiteljske djelatnosti  tijekom trajanja epidemije COVID-a 19 
I.
Daju se u zakup  kućice, dimenzije 3 m x 1,7 m, ( površine 5,1 m2 ), u vlasništvu Grada Sinja, za obavljanje  ugostiteljske djelatnosti, i to: 
- kućica broj  1  ( površine 5,1 m2 )     -    postaviti će se na  lokaciji u blizini ugostiteljskog objekta, na javnoj površini, u Sinju, u zoni I.;  za obavljanje djelatnosti ugostiteljstva – priprema hrane (mesne prerađevine,  slatkiši, kolači, bomboni, palačinke, uštipci i sl.)  i  pića;
- kućica  broj 2  ( površine 5,1 m2 )     -  postaviti će se na  lokaciji u blizini ugostiteljskog objekta, na javnoj površini, u Sinju, u zoni I.;    za obavljanje djelatnosti ugostiteljstva – priprema hrane (mesne prerađevine,  slatkiši, kolači, bomboni, palačinke, uštipci i sl.)  i  pića;
 - kućica broj 3   ( površine 5,1 m2 )   -   postaviti će se na  lokaciji u blizini ugostiteljskog objekta, na javnoj površini, u Sinju, u zoni I.;    za obavljanje djelatnosti ugostiteljstva – priprema hrane (mesne prerađevine,  slatkiši, kolači, bomboni, palačinke, uštipci i sl.)  i  pića.
II.

Kućice  postavljene na lokacijama iz točke I. ove Odluke daju se u zakup u razdoblju od  15. studenog 2020. godine do  15.  veljače 2021. godine,  s mogućnosti produženja za još  3  mjeseca.

III.

Početni iznos zakupnine za jedno prodajno mjesto iz točke I. ovog Zaključka je 30,00 kuna/m2  mjesečno.
IV.
Natjecatelj  je  dužan  uplatiti  jamčevinu  u dvostrukom  iznosu  početnog  iznosa  zakupnine u korist proračuna  Grada  Sinja,  na  žiro račun - IBAN:  HR362390001 1838900003 Grada Sinja, otvoren kod HPB d.d.  Zagreb,   model HR68, uz poziv na broj odobrenja  7706 - OIB Zakupnika,  uz naznaku svrhe uplate: „Jamčevina za zakup  kućica tijekom trajanja epidemije COVID-a 19“.

V.
Pravo na sudjelovanje na ovom javnom natječaju imaju fizičke osobe - obrtnici, državljani Republike Hrvatske i pravne osobe registrirane u Republici Hrvatskoj

VI.

Natječaj će se provesti prikupljanjem pisanih ponuda.
Pisane ponude  na ovaj natječaj podnose se u zatvorenoj omotnici s naznakom „Javni natječaj za davanje u zakup  kućica  –  ne otvarati“ ;  na adresu:  Grad Sinj,  Dragašev prolaz 24,  21 230 Sinj  i moraju biti zaprimljene u pisarnici Grada Sinja na dan 05. studenog 2020. godine  (četvrtak), do 13:00 sati (bez obzira na način dostave).
Ponuđena visina zakupnine za pojedinu kućicu postavljenu na lokaciji treba biti izražena u kunama po m2   mjesečno.
Ponuda treba biti kompletna. Djelomične ponude neće se uzimati u obzir i neće se razmatrati.
Ponude stigle nakon roka neće se otvarati i bit će vraćene ponuđačima.

VII.

Ponuda mora sadržavati: 

-  ime i prezime ponuditelja, njegovo prebivalište, OIB (za fizičke osobe), odnosno naziv tvrtke sa 

   adresom sjedišta, OIB  (za pravne osobe) i broj telefona radi kontakta;
- preslik osobne iskaznice i dokaz o mogućnosti obavljanja oglašene djelatnosti ako je ponuditelj 

   fizička osoba;
- presliku  rješenja  o  upisu  u  središnji obrtni  registar ili  presliku obrtnice,  ako je natjecatelj fizička      osoba - obrtnik iz koje mora biti vidljivo da je natjecatelj registriran za djelatnost koja je oglašena;
- presliku rješenja o upisu u sudski registar sa svim prilozima iz kojega mora biti vidljivo da je tvrtka          registrirana za djelatnost koja je oglašena (za pravne osobe); 

- oznaku i opis lokacije za koju se daje ponuda;
- opis djelatnosti koja bi se obavljala na pojedinoj lokaciji; 

- ponuđeni iznos  zakupnine za pojedinu lokaciju; 
- dokaz o izvršenoj uplati jamčevine za sudjelovanje na natječaju; 

- podatke o računu na koji se vraća jamčevina, ukoliko njegova ponuda ne bude prihvaćena; 

- potvrda o izmirenju obveza prema Gradu Sinju izdanu od  Upravnog odjela za financije Grada Sinja; 

- ponuditelj koji se  poziva  na pravo prvenstva  prema Zakonu  o  pravima  hrvatskih  branitelja iz 
  Domovinskog  rata i članovima  njihovih  obitelji  dužan je priložiti  dokaz  o  utvrđenom  svojstvu 

  branitelja temeljem kojega koristi pravo prvenstva za zasnivanje zakupa i uvjerenje da nije korisnik            mirovine ostvarene na osnovu navedenog Zakona, te da nije ranije koristio to pravo;
- podatke za potpisnika ugovora o zakupu lokacije. 
VIII.

Ponude će se javno otvarati u gradskoj vijećnici Grada Sinja, Sinj, Dragašev prolaz 24, dana 05. studenog 2020. godine, u 13:30 sati. 
Otvaranju ponuda mogu pristupiti natjecatelji odnosno njihovi ovlašteni predstavnici uz predočenje valjane punomoći. 

IX.
Najpovoljnija ponuda je ona ponuda koja uz ispunjavanje uvjeta ovog natječaja sadrži i najviši 
ponuđeni iznos  zakupnine po m2 / mjesečno za pojedinu kućicu. 
Ako dva ili više ponuditelja  ponude isti iznos, temeljem kojeg su ostvarili pravo na sklapanje ugovora, između njih će se odabrati onaj koji ima duže vrijeme registriranu djelatnost na području Grada Sinja.

X.

Odluku o izboru najpovoljnije ponude donosi Gradonačelnik Grada Sinja. 

XI.
O rezultatu javnog natječaji ponuditelji će biti izvješteni na web stranici Grada Sinja: www.sinj.hr, odmah nakon što se poslije javnog otvaranja ponuda, istog dana donese odluka o izboru najpovoljnijeg ponuditelja.
 Odluka o izboru najpovoljnijeg ponuditelja će se objaviti  i na oglasnoj ploči Grada Sinja, a sve obavijesti mogu se dobiti u nadležnoj službi Grada Sinja, neposredno, na adresi Sinj, Dragašev prolaz 24/I,  soba broj 48 i na broj telefona 021/ 708 625,  u petak 06. studenog 2020. godine, tijekom radnog vremena.
XII.
Najpovoljnijem natjecatelju uplaćena jamčevina uračunava se u zakupninu  za zakup kućice na lokaciji, a ostalim ponuditeljima uplaćena jamčevina se vraća na račun ponuditelja najkasnije  u roku od 45 dana od dana odabira najpovoljnijeg ponuditelja. 
Odabranim ponuditeljima koji odustanu od ponude jamčevina se neće vratiti.

XIII.

Pravo prvenstva za dodjelu  lokacije u zakup imaju osobe određene Zakonom o pravima  hrvatskih branitelja  iz  Domovinskog rata  i  članovima  njihovih obitelji,  ako sudjeluju u javnom natječaju 

i udovolje uvjetima iz najpovoljnije ponude.

Prednost pri zakupu može se ostvariti jednokratno.                                                                                
XIV.

Zakupnik se sam obvezuje ishoditi odgovarajuće dozvole, ukoliko su posebnim propisima takve dozvole potrebne za obavljanje djelatnosti određene natječajem.

Zakupnik iz prvog stavka ove  točke je obavezan u cijelosti se pridržavati se propisa o higijeni hrane, uz pridržavanje svih mjera  epidemiološke zaštite od COVID-a 19  i  uputa Nacionalnog stožera CZ RH !!!!).
XV.

Troškove ovjere potpisa kod javnog bilježnika ugovora o zakupu lokacije snosi zakupnik.
                                                                                

  XVI.

Gradonačelnik zadržava pravo neprihvaćanja nijedne ponude i pravo poništenja natječaja u bilo koje vrijeme prije zaključenja ugovora, bez ikakve odgovornosti prema ponuđačima i bez obaveze da obrazloži razloge svoje odluke. 

XVII.

Dodatne obavijesti mogu se dobiti na tel: 021/708 625, od 12:00 – 14:00 sati svakog radnog dana.

OSTALO:

1. Zakupnik je  obavezan  u cijelosti se pridržavati  propisa o komunalnom redu, pridržavati se propisa o higijeni hrane i ispod naprave za  pečenje ćevapčića, toplih sendviča, pripremu i prodaju pečenog mesa i pića postaviti  zaštitnu podnu podlogu, da ta naprava  ne onečišćuje  i ne oštećuje odobrenu javnu površinu, tj. kućicu,  te je odgovoran za eventualnu štetu koja nastane Zakupodavcu i trećim osobama zbog  nepridržavanja ove odredbe. 

2. Zakupnik mora osigurati priključak struje,  isto mora biti izvedeno na način sukladan zakonskim propisima, a za isto odgovornost snosi zakupnik.

3. Zakupnik je dužan snositi sve  troškove vezane za korištenje kućice i predmetne javne površine, te od ovlaštenih tijela pribaviti ostale  eventualno potrebne suglasnosti. 

4. Postavljena kućica ne smije ugrožavati sigurnost u prometu pješaka i vozila, ne smije ometati preglednost prometnice,  ne smije se davati u podzakup i ne smije se koristiti u druge svrhe bez odobrenja zakupodavca. 

5. Grad Sinj ne snosi nikakvu odgovornost glede čuvanja kućice za vrijeme kad se u njoj ne obavlja djelatnost.
                                    Gradonačelnica Grada Sinja:
                                                    Kristina Križanac, struč. spec. oec.

